เห็นมีส่วนลดจากวงในเลยตั้งใจว่าจะไปชิมเบียร์ซักแก้วแล้วกลับบ้าน กลายเป็นได้อยู่ยาวจนเกือบร้านปิด ด้วยองค์ประกอบที่พอเหมาะพอดีของร้าน
ไม่ใช่คอเบียร์เลย แต่มีเบียร์หลายตัวที่ดื่มง่าย คล้ายน้ำอัดลม แถมยังมีไซเดอร์ ทั้งแอปเปิ้ลและแพร์ 
ตอนนี้มีโปรโมชั่น เซ็ทแซลมอนสเต๊กจับคู่กับเบียร์ Mont Blanc ที่น้องพนักงานแนะนำว่าใช้น้ำจากเทือกเขาแอลพ์ และสรรพคุณอื่นๆ ที่จำไม่ได้แล้ว คู่นี้ 499 จากปกติ แซลมอน 350+Mont Blanc 210 แซลมอนกับราสเบอร์รี่ซอส ที่ฟังตอนแรกคิดว่าจะไปกันได้เหรอ แต่อร่อยลงตัวสุดๆ มากับตาตาร์ซอสที่กลมกล่อม ไม่มันหรือเปรี้ยวนำอย่างร้านเฟรนไชส์ขายกันทั่วไป
ผิดหวังนิดนึงกับยำเนื้อ ที่เหนียว น้ำยำปั่นมา ออกหวานและใช้มะนาวขวด
เบียร์ Mont Blanc นุ่ม เบา ตามคำโฆษณา ผู้หญิงพอไหว แต่ถ้าไม่ดื่มเบียร์เลย น่าจะถูกใจกับ Leifman fruitesse (270 B./500ml)หวานๆ เบาๆ
ถ้าลดหวานลงหน่อยก็ลองแอปเปิลไซเดอร์ลูกผสมกับแบล็คเบอร์รี่ Aspall Perronrlle's Blus (290B./500ml) 
ขยับเพิ่มความแรง ด้วย acl 7% ก็มีแพร์ไซเดอร์ Brothers Festival (270B./500ml)
คุณผู้ชายลองตัวแรง สีเข้ม St.Bernabus Abt (330B./ขนาดจำไม่ได้ละ) 10% acl ไม่ใช่ตัวแรงที่สุดในร้าน แต่เนื่องจากหมดสต๊อกจึงเลือกตัวรองนี้
ส่วนใหญ่ในร้านนิยมดื่ม Hoegaarden มีทั้งแบบคลาสสิค และโรเซ ขนาด 250ml- 160B ขนาด 500ml -160B
ถ้าให้ดี ลองครั้งละแก้วสองแก้วแบบที่ตั้งใจก็ดี จะได้ไม่เสียใจตอนเช้า เวลาหัวจะระเบิด